Na jubilejnom 20. ročníku jednej z najväčších a najsledovanejších súťaží vín Concours Mondial de Bruxelles, ktorá sa konala tento rok v Bruseli získalo vinárstvo VINS WINERY dve medaily.
Zlatú medailu získal Devín DSC 2013 výber z hrozna a striebornou medailou bol ocenený Sauvignon DSC 2013 neskorý zber.
Concours Mondial de Bruxelles 2014
Aktuálneho ročníka tejto prezentácie vín z celého sveta sa zúčastnilo 8060 druhov vín. Vzorky pochádzajú až z 58 krajín celého sveta.
Najviac vín do súťaže prihlásilo Francúzsko 2428, hneď za nimi nasledovalo Španielsko s 1615 vínami, na ďalších miestach boli Taliansko 1163 , Portugalsko 965 a Čile s 365 vzorkami.
Vína hodnotilo 309 degustátorov ktorí pochádzali z 44 krajín celého sveta. 20 ročník bol príznačný návratom festivalu do Bruselu.
Od roku 2006 precestoval Concours Mondial de Bruxelles veľa miest a konal sa aj v Lisabone , Maastrichte , Bordeaux , Valencii , Palerme , Luxembursku , a taktiež minulý rok (2013) v Bratislave.